ካብ ዓለምና ወጻኢ ንምግፋሕ ኣብ ወርሒ ዝካየድ ዕደና፡ ሰባት ኣብ ህዋ [ጠፈር] ነዊሕ ጉዕዞታት ክገብሩ ዝሕግዝ እዩ ትብል ኣብ ጉዳያት ጠፈር ኣድሂባ እትሰርሕ ጋዜጠኛ ሳራ ኩሩዳስ። ወርሒ "ኣብ ህዋ ንዝግበሩ ጉዕዞታት ከም መዐደሊ ነዳዲ ኮይና ክተገልግል ትኽእል እያ" ትብል። ምኽንያቱ ድማ፡ ንነዳዲ ሮኬት ዘድልዩ ከም ሃይድሮጅንን ኦክሲጅንን ዝበሉ ሃብትታት ስለዘለውዋ። ሓዳሽ ዓለም ምስ ዝረኸበ ወዲ 17 ዓመት ተላለዩ ርድኢት ኣፈጣጥራ ዓለም ዝቐየረ ሓድሽ ክልስ-ሓሳብ ኣብ ወርሒ መዐደሊ ነዳዲ ኣሎ ማለት፤ ሮኬታት ነዳዲ ክንውድእ ዶ ንኸውን ኢሎም ከይተሻቐሉ ካብኡ ተበጊሶም ነዊሕ ጉዕዞ ክቕጽሉ ይኽእሉ ማለት እዩ። "ክትዘናጋዕ ናብ ዝኾነ ቦታ ክትከይድ ከለኻ ክሽኘካ ሒዝካ ኣይትኸይድን። ናብ ጠፈር ክንከይድ ከለና፡ ዘድልየና ነገር ኩሉ ካብ ምድሪ ሒዝና ክንከይድ ግድን ኣይኮነን" ትብል ሳራ። ኣብ ህዋ ዳህሳሳት ምክያድ ኣድላዪ እዩ፤ ምኽንያቱ ድማ ንዓለምና ዘድልኡ ሃብትታት ስለዘለውዎ። ምንጪ ስእሊ, Getty Images ፕሮፌሰር ቤንጃሚን ሳቮኮ ድማ፡ ዓለምና ብምኽንያት ለውጢ ኣየር ተሓዳሲ ጸዓት ስለዘድልያ፤ ነዚ ናይ ጠፈር ሃብትታት ክትጥቀመሉ ኣለዋ ይብል። "ዘለውና ሃብትታት ንጽንቅቕ ኣለና ኢና" በሃሊ እዩ። ቤንጃሚን ኣብ ዩንቨርሲቲ መምህር ፖሊሲ ጸዓት እዩ። ካብ ጠፈር ዝያዳ ዕደናታት ምክያድ፡ ብኤሌክትሪክ ዝሰርሓ መኻይን ንምስራሕ ክሕግዝ ይኽእል እዩ፤ እዚ ድማ ኣብ መጻኢ ንዓለምና ኣካባብያዊ ረብሓ ዘምጽእ እዩ ክብል ይማጎት። "ከም ሊትየምን ኮባልትን ዝበሉ ሓጻዊን ብቐንዱ ኣብ ቻይና፣ ሩስያን ኮንጎን እዮም ዝርከቡ። ንምርካቦም ከኣ ኣጸገምቲ እዮም" ይብል። ግን ከኣ፡ ኣብ ጠፈር ዝግበር ዕደናታት ንዓለምና፡ ኣብ ሓጺር እዋን ካባብያዊ ለውጢ ከምጽእ ከምዘይኽእል የጠንቅቕ። ምትፍናን ቻይናን ኣመሪካን ትራምፕ ኣብ ወርሒ ዕደናታት ክካየድ ዝደለየሉ ሓደ ምኽንያት፡ ኣመሪካ ኣብ ልዕሊ መሬት ኣብ ዝግበሩ ዕደናታት ክትነሓናሕ ብዘይምኽኣላ እዩ። "ብዙሓት ሃገራት ቀዲመንኣ ከይደን እየን፤ ንኣብነት ቻይናን ሩስያን" ብምባል እዘን ሃገራት ንመብዛሕትኡ ዕደናታት ከምዝተቖጻጸረኦ ቤንጃሚን ይገልጽ። ቻይና ኣብ ዘየላትሉ ቦታ ዕደና ክተካይድ እንተኽኢልካ፡ ንኣመሪካ ዓብዪ ዓወት እዩ ድማ ይብል። ብፍላይ ናብ ስልጣን ድሕሪ ምምጽኡ ምስ ቻይና ክሰሓሓብ ንዝጸንሐ ፕረዚደንት ትራምፕ "ዓብላላይነቱ ዘርእየሉ ዕድል እዩ" ክብል ቤንጃሚን የብርህ። ሕጊ እንታይ እብል?
